আল্যাঁ বাদিউ
আল্যাঁ বাদিউ (ফরাসি: Alain Badiou; জন্ম: ১৭ জানুয়ারি ১৯৩৭) হলেন একজন ফরাসি দার্শনিক, একল নর্মাল স্যুপেরিয়রের দর্শনের সাবেক সভাপতি এবং জিল দ্যলোজ, মিশেল ফুকো ও জঁ-ফ্রঁসোয়া লিয়তারের পাশাপাশি প্যারিস বিশ্ববিদ্যালয় ৮-এর দর্শন অনুষদের অন্যতম প্রতিষ্ঠাতা। বাদিউ সত্তা, সত্য, ঘটনা ও বিষয় ধারণাসমূহ নিয়ে এমনভাবে কাজ করেছেন যা তার মতে উত্তর-আধুনিক নয়, আবার নিছক আধুনিকতার পুনরাবৃত্তিও নয়। বাদিউ বিভিন্ন রাজনৈতিক সংগঠনের সঙ্গে জড়িত রয়েছেন এবং রাজনৈতিক ঘটনাবলি সম্পর্কে নিয়মিত মন্তব্য করে থাকেন। তিনি রাজনৈতিক শক্তি হিসেবে সাম্যবাদের প্রত্যাবর্তনের কথা বলেন।